
PATVIRTINTA
Šakių rajono savivaldybės
administracijos direktoriaus
   2025 m.           d. įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS
ŠAKIŲ SENIŪNIJA

2025-ŲJŲ METŲ VEIKLOS PLANAS


VIZIJA

Šakių rajono savivaldybės strateginio plėtros plano vizija: patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę.

STRATEGINIAI UŽDAVINIAI

Šakių seniūnijos uždaviniai:
· Formuoti šiuolaikinę susisiekimo infrastruktūrą;
· Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams; 
· Mažinti socialinės dezintegracijos ir skurdo prielaidas;
· Užtikrinti savivaldybės funkcijų ir įsipareigojimų vykdymą;
· Gerinti viešojo valdymo praktiką.

STRATEGINIAI UŽDAVINIUS ĮGYVENDINANČIOS PROGRAMOS

Šakių seniūnija, vykdydama savo veiklą, prisideda prie Šakių rajono savivaldybės 2025–2027 metų strateginio veiklos plano šių programų įgyvendinimo:
1. Teritorijų vystymo ir ekonominės aplinkos gerinimo programa (kodas 001);
2. Sveikatos stiprinimo ir socialinės integracijos didinimo programa (kodas 003);
3. Valdymo programa (kodas 004).


VEIKLOS APŽVALGA PAGAL SENIŪNIJOS METINĮ VEIKLOS PLANĄ

Šakių seniūnijos vienas iš pagrindinių tikslų yra gerinti gyvenimo kokybę seniūnijoje, kuriant sveiką, saugią ir švarią aplinką, atsižvelgiant į tokius ilgalaikius prioritetus, kaip saugios ir švarios gyvenamosios aplinkos darni plėtra, žmogiškųjų išteklių, iniciatyvos bei modernios visuomenės ir socialinės gerovės plėtra. Seniūnijoje 2025 m. sausio 1 d. duomenimis gyvena 8745 žmonės. Seniūnija yra suskirstyta į 14 seniūnaitijų.
Šakių seniūnijos apskaitoje yra 133 Šakių rajono savivaldybės ir socialiniai būstai, kurių bendras plotas 5748  kv. m. Apgyvendinta 130 savivaldybės ir socialinių būstų. Juose gyvena 306 žmonės. Nuolat bendraujama su socialinių ir savivaldybės būstų gyventojais, sprendžiami jiems iškilę įvairūs klausimai dėl mokesčių mokėjimo, gyvenimo sąlygų bei kitų jiems aktualių problemų. Taip pat palaikomi glaudūs darbiniai kontaktai ir su socialiniams būstams komunalines paslaugas teikiančiomis įmonėmis. Organizuojant viešuosius darbaus tvarkomos seniūnijos viešųjų vietų teritorijos, renkamos šiukšlės, šienaujama ir grėbiama žolė, šienaujamos pakelės, Siesarties upelio teritorija, kertami krūmai ir menkaverčiai, pavojų keliantys medžiai, remontuojami šaligatviai. Šienaujama teritorija – apie 39,57 ha. Mieste prižiūrimi gėlynai Šaulių gatvėje, V. Kudirkos gatvėje, skvere, Batiškių ir karių kapinėse. Sodinami medeliai. 
Seniūnijos veikla finansuojama iš valstybės, savivaldybės biudžetų. Vykdomas neprivatizuotų butų nuomos, kaupiamųjų lėšų, administravimo ir eksploatavimo išlaidų mokesčių apskaičiavimas, jų surinkimas.
Socialinį darbą seniūnijoje atlieka socialinio darbo organizatorės. Priimami prašymai (vaiko išmokai, socialinei pašalpai, šalpos išmokai, kieto kuro kompensacijai, vienkartinėms pašalpoms, socialinėms paslaugoms, paramos mokiniams, dienos globai, specialiųjų poreikių nustatymui ir kt.), teikiama paramą maisto produktais. Lankomos šeimos buities tyrimo aktų surašymo ir įvairiais kitais klausimais. Vyksta bendradarbiavimas su įvairiomis institucijomis: policija, vaiko teisių, socialinės rūpybos, mokyklų, medicinos įstaigų specialistais, sprendžiamos problemos asmenims, turintiems priklausomybių.


DUOMENYS APIE SENIŪNIJĄ

	1
	Seniūnijos plotas
	ha
	24000

	2
	Bendras kelių ir gatvių ilgis
	km
	155

	3
	Valomų gatvių ir šaligatvių plotas
	m²
	45303

	4
	Valomų aikštelių plotas
	m²
	3787

	5
	Gatvių skaičius
	vnt.
	114

	6
	Tvarkomų kapinių skaičius
	vnt.
	6

	7
	Kapinių teritorijų plotas
	ha
	10,12

	8
	Eksploatuojamų šviestuvų skaičius
	vnt.
	1832

	9
	Parkų skaičius
	vnt.
	3

	10
	Seniūnijos prižiūrimų želdinių plotas
	m²
	29000

	11
	Seniūnijos prižiūrimų gėlynų plotas
	m²
	760

	12
	Šienaujama teritorija
	ha
	39,57




PLANUOJAMI ŠAKIŲ SENIŪNIJOS 2025 METŲ VEIKLOS PLANO REZULTATAI

Įgyvendinant Šakių seniūnijos 2025 metų veiklos planą siekiama prisidėti prie Šakių rajono savivaldybės strateginiame 2025–2035 metų plėtros plane numatytų tikslų įgyvendinimo:
· Skatinti ekonominę plėtrą ir užtikrinti teritorijų vystymą;
· Didinti švietimo ir kultūros paslaugų prieinamumą ir kokybę;
· Didinti socialinę gerovę;
· Stiprinti vietos savivaldą.
Šakių seniūnija įgyvendina:
Šakių rajono savivaldybės 2025–2027 metų strateginio veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Formuoti šiuolaikinę susisiekimo infrastruktūrą“ priemonę „Kelių ir gatvių kokybės užtikrinimas“. Įgyvendinant šią priemonę 2025 m. bus lyginami, žvyruojami seniūnijos teritorijoje esantys vietinės reikšmės keliai ir gatvės, atliekami kelio duobių užtaisymo darbai. Žiemos metu, pagal poreikį, valomas sniegas.
· Šakių rajono savivaldybės 2025–2027 metų strateginio veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams“ ir uždavinio priemonę „Aplinkotvarkos ir atliekų tvarkymo sistemos gerinimas“. 
· Įgyvendinant priemonės veiklą „Aplinkotvarkos darbai Šakių seniūnijoje“, bus tvarkomos seniūnijos teritorijoje esančios kapinės, šienaujama žolė, surenkamos ir išvežamos šiukšlės, vykdomas avarinių ir pavojingų medžių išpjovimas, atliekami kiti priežiūros darbai. Bus tvarkomi seniūnijai priklausantys žalieji plotai, šienaujama, grėbiami lapai, išvežamos šiukšlės. 
Seniūnijos teritorijoje apšviestos gyvenviečių gatvės, vykdoma nuolatinė gatvių apšvietimo tinklų priežiūra. Mokamas darbo užmokestis ir socialinio draudimo įmokos aplinkos išlaikymo darbuotojams. Prižiūrima 39 ha viešojo naudojimo teritorijų, 1832 seniūnijoje esančių gatvės šviestuvų, tvarkomos 10,12 ha ploto kapinės, veikiančios ir neveikiančios.  
Šakių rajono savivaldybės 2025–2027  metų strateginio veiklos plano programos Kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas“ ir priemonę „Savivaldybės gyventojų užimtumo skatinimas“. Įgyvendinant priemonę, pagal patvirtintą rajono savivaldybės 2025 m. užimtumo didinimo programą, planuojama įdarbinti 4 seniūnijos gyventojus, kurie atliks kelių, takų, pakelių bei viešojo naudojimo teritorijų tvarkymo ir priežiūros, želdinių priežiūros seniūnijoje laikino pobūdžio visuomenei naudingus darbus, teikiančius socialinę naudą vietos bendruomenei. Labiausiai socialiai pažeidžiami asmenys užsidirbs lėšų, nereikės mokėti pašalpų, žmonės nepraras darbo įgūdžių, dalis susiras nuolatinį darbą, kartu bus sprendžiamos socialinės ir miesto tvarkymo problemos. 
[bookmark: _Hlk195188070][bookmark: _Hlk195194722]Šakių rajono savivaldybės 2025–2027  metų strateginio veiklos plano programos Kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas“ ir priemonę „Užtikrinti finansinės pagalbos teikimą Šakių seniūnijos gyventojams (išmokos mokėjimams ir kt.)“, nustatyta tvarka bus priimami prašymai dėl socialinės piniginės paramos ir kompensacijų bei socialinių išmokų skyrimo, organizuojamas darbas su neįgaliaisiais asmenimis, vienišais senyvo amžiaus žmonėmis, mažas pajamas turinčiais asmenimis. Socialines pašalpas gaunantys asmenys atliks neatlygintinus, visuomenei naudingus darbus seniūnijoje. Išmokėtas darbo užmokestis ir socialinio draudimo įmokos socialinei darbuotojai užtikrins efektyvų jos darbą vykdant socialinės paramos organizavimą. Seniūnijos socialinėms darbuotojoms bus sudarytos sąlygos dalyvauti mokymuose. Vienkartinių pašalpų skyrimu ir mokėjimu bus siekiama pasirūpinti šeimomis ir asmenimis, kurie dėl objektyvių priežasčių negali patenkinti būtiniausių poreikių. 
Įgyvendinant programos Kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas“ ir priemonę „Atskiroms socialinėms grupėms prieinamo būsto pasiūlos didinimas“ – bus remontuojami socialiniai ir savivaldybei priklausantys būstai taip pat nuolat bendraujama su socialinių ir savivaldybės būstų gyventojais, sprendžiant iškilusius įvairius klausimus dėl mokesčių mokėjimo, gyvenimo sąlygų bei kitų jiems aktualių problemų.
·  Šakių rajono savivaldybės strateginio 2025–2027 metų veiklos plano programos Kodas 004 „Valdymo programa“ uždavinio „Užtikrinti savivaldybės funkcijų ir įsipareigojimų vykdymą“ priemonę „Savivaldybės valdymo ir funkcionalumo užtikrinimas“ bus planuojamos seniūnijos išlaidos transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui ir remontui. Bus siekiama sutvarkyti seniūnijos administracinio pastato vidų planuojama kad 4 seniūnijos darbuotojai kels kvalifikaciją ir įgys žinių, kurias galės efektyviai panaudoti darbe. 
· Įgyvendinant seniūnijos „Valdymo programa“ uždavinio „Gerinti viešojo valdymo praktiką“ priemonę „Administracinės naštos mažinimo priemonių įgyvendinimas“ „Mažinant administracinę naštą, licencijas, leidimus ir pažymas išduoti per trumpesnį laiką, nelaukiant, kol sueis teisės aktuose nustatytas terminas“. „Išduoti per trumpesnį laiką nei nustatyta teisės aktuose leidimus, pažymas“ – įgyvendinant šią veiklą planuojama, kad pusė nuo visų išduodamų licencijų, leidimų ir pažymų DVS priemonėmis, bus išduodamos greičiau nei nustatyta teisės aktuose. Bus siekiama tobulinti vidaus administravimą, gerinti viešųjų ir administracinių paslaugų teikimo kokybę, sudarant sąlygas gyventojams dalyvauti seniūnijos valdymo procese. Įgyvendinant priemonę „Administracinės naštos mažinimo priemonės“, bus išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis įstaigos veiklos klausimais. Išduodami leidimai laidoti. Nuolat bus vykdomos gyvenamosios vietos deklaravimo funkcijos: pažymų apie asmens deklaruotą gyvenamąją vietą išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos nedeklaravusių asmenų apskaita.  
Įgyvendinant šį planą, bus užtikrinamas priskirtos teritorijos visuomenės viešųjų poreikių ir interesų tenkinimas bei seniūnijos funkcijų vykdymas. Seniūnija įsipareigoja laiku planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praėjusių metų veiklos duomenis ir pateikti juos ataskaitoje seniūnijos gyventojams ir administracijos direktoriui.
Įgyvendinant visus programose numatytus davinius seniūnijos darbuotojai kartu su seniūnijos teritorijos gyvenamųjų vietovių atstovais – seniūnaičiais, miesto bendruomene, bendruomenių tarybos nariais aktyviai dalyvaus savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.
Įgyvendinant šį planą bei tikslus bus užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija įsipareigoja laiku planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praėjusių metų veiklos duomenis ir pateikti juos ataskaitoje miesto bendruomenei ir administracijos direktoriui. 
Seniūnija vykdo šias funkcijas:
· neviršydama savo įgaliojimų, seniūnijos teritorijoje organizuoja ir kontroliuoja savivaldybės institucijų sprendimų įgyvendinimą arba pati juos įgyvendina;
prireikus įvertina atskirų šeimų (asmenų) gyvenimo sąlygas bei poreikius ir pateikia savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų.
· dalyvauja organizuojant civilinę saugą;
· dalyvauja rengiant ir įgyvendinant gyventojų užimtumo programas seniūnijos aptarnaujamoje teritorijoje;
· padeda organizuoti rinkimus;
· dalyvauja kuriant ir įgyvendinant informacinės visuomenės plėtros programas;
· dalyvauja organizuojant arba organizuoja gyventojų poilsį;
· organizuoja viešuosius ir visuomenei naudingus darbus;
· organizuoja ir (arba) kontroliuoja savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą, viešųjų tualetų paslaugų tiekimą;
· nustatyta tvarka gali organizuoti socialinės paramos teikimą ir pašalpų mokėjimą;
· tvarko priskirtus registrus ir nustatyta tvarka teikia duomenis;
· tvarko gyvenamosios vietos deklaravimo duomenų ir gyvenamosios vietos neturinčių asmenų apskaitą. 



Seniūnas                                                                                              Dalius Jasevičius
